Davant el tancament de les plantes de cogeneració de tractament de purins de Catalunya i el problema que això representa per a les explotacions ramaderes, és prioritat per al Departament d'Agricultura, Ramaderia, Pesca, Alimentació i Medi Natural garantir la viabilitat de les explotacions ramaderes i la no-afectació ambiental a les zones d'alta densitat o vulnerable.
Per això, aquest departament promou la celebració, els dies 17 i 18 de desembre de 2014 a l'Edifici del Sucre de Vic, del simposi internacional Reptes i oportunitats en la fertilització i gestió de les dejeccions ramaderes, amb la participació de destacats experts internacionals i representants de la indústria agroramadera.
La coordinació i gestió econòmica d'aquest simposi, la durà a terme la Direcció General d'Agricultura i Ramaderia a través del Centre de Mecanització Agrària.
L'article 1.3-2 del Decret legislatiu 3/2008, de 25 de juny, pel qual s'aprova el Text refós de la Llei de taxes i preus públics de la Generalitat de Catalunya, estableix que la creació, la modificació i la derogació dels preus públics, llevat dels referits a l'ensenyament universitari, que s'han de fixar per decret, s'han d'efectuar mitjançant una ordre del conseller o consellera competent per raó de la matèria, i han de comptar amb l'informe favorable de la Intervenció Delegada i de l'Assessoria Jurídica del Departament d'Economia i Coneixement.
Conseqüentment, d'acord amb el Decret legislatiu 3/2008, de 25 de juny, a proposta de la Direcció General d'Agricultura i Ramaderia, d'acord amb els informes de la Intervenció Delegada i del Departament d'Economia i Coneixement, i en ús de les atribucions que m'han estat conferides,
Aprovar el preu públic per a la inscripció al simposi internacional Reptes i oportunitats en la fertilització i gestió de les dejeccions ramaderes detallat a l'annex.
Són subjectes obligats al pagament del preu públic les persones que s'inscriguin per a l'assistència a l'esmentat simposi.
El preu públic creat per aquesta Ordre és exigible en un únic pagament en el moment en què s'efectua la inscripció al simposi.
Queden exempts del pagament d'aquest preu públic les persones que prestin serveis a l'Administració de la Generalitat de Catalunya i als organismes i empreses públiques adscrits o vinculats.
Aquesta Ordre entra en vigor l'endemà de la seva publicació al DOGC.
Barcelona, 30 d'octubre de 2014
Preu públic per a la inscripció en el simposi internacional Reptes i oportunitats en la fertilització i gestió de les dejeccions ramaderes.
Aquest simposi té una especial rellevància tant per la transcendència econòmica i social dels temes que s'hi tracten com per la participació de professionals del més alt nivell nacional i internacional.
Des del convenciment que cal conèixer els reptes que s'han d'afrontar amb relació a la gestió dels purins i dels fertilitzants, aquest simposi ofereix un marc extraordinari per a la difusió d'eines científiques i tecnològiques que permetin donar-hi resposta, així com de les tendències de tractament que s'utilitzen a Europa.
Es definiran també les línies d'actuació que han d'adoptar els ramaders per assegurar una correcta gestió de les dejeccions ramaderes.
La durada del simposi és de dos dies.
a) Conferències a càrrec dels diferents ponents:
Descripció del sistema productiu agrícola i ramader
Descripció de la problemàtica a la seva zona
Principals sistemes de gestió i tractament utilitzats per fer front al problema
Costos de gestió: quantificació aproximada i la seva internalització en el procés
Paper de l'Administració en la gestió
Perspectives de futur en l'organització de la gestió.
La gestió, la durà a terme la Direcció General d'Agricultura i Ramaderia a través del Centre de Mecanització Agrària.
5 Preu públic per a la inscripció al simposi internacional Reptes i oportunitats en fertilització i gestió de les dejeccions ramaderes (IVA inclòs): 140 € per persona.